Maroela se Bruid van die Jaar: Skryf in as Winterbruid!As daar een dag is wanneer ŉ vrou straal, is dit natuurlik op haar troudag. Maroela Media bied hierdie jaar vir die eerste keer ŉ spesiale Bruid van die Jaar-kompetisie aan! In samewerking met Dream Hotels & Resorts is daar boonop groot pryse op die spel. Ons gaan elke seisoen ŉ seisoenebruid aankondig en aan die einde van die jaar gaan ons lesers die geleentheid kry om die Bruid van die Jaar aan te wys. Ons het reeds ŉ Somerbruid en ŉ Herfsbruid aangewys. Jy kan in aanmerking kom vir ons Winterbruid as jy tussen Junie 2022 en Augustus 2022 trou. Inskrywings vir ons Winterbruid sluit op 4 September 2022. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Winterbruid te kies. Ons het reeds ŉ Somerbruid en ŉ Herfsbruid aangewys, maar later in die jaar sal ons nog ook ŉ Lentebruid (September – November 2022) aanwys. Hou dus Maroela dop as jy wil seker maak jy skryf vir dié opwindende kompetisie in! Dream Hotels & Resorts borg wonderlike pryse vir die wenpaartjies. Die Winterbruid wen twee nagte vir twee persone wat deel by Zimbali Lodge naby Ballito aan die noordkus van KwaZulu-Natal (insluitend aandete en ontbyt). Die kompetisie het gesluit.